◄ Previous Standard 8ee8a
Next Standard ► 8ee8c
TodayWed, Feb 21Thu, Feb 22Fri, Feb 23Mon, Feb 26Tue, Feb 27Wed, Feb 28 due date Donate to EDDIE ERNST
$14,945 of $50,000
Raised by 77 people in 21 months
Elisa Orlando Ernst
Select Team Member Elisa Orlando Ernst
On your statement, this donation will appear as "WPY*EDDIE ERNST" ‘Reëls oor wilde diere skaad sake’ | Netwerk24
‘Reëls oor wilde diere skaad sake’
Deur Johan Eybers 02 Februarie 2020 00:04
Toerismeplekke wat interaksie met wilde diere aanmoedig, het by die regering gaan kla dat die Suider-Afrikaanse Toerismediensvereniging (Satsa) hulle probeer dwing om hul deure te sluit.
Hulle beweer Satsa maak inbreuk op hul regte om die onderneming van hul keuse te bedryf deur toeroperateurs en toeriste aan te raai om nie hul plekke te besoek nie.
Satsa het in Oktober nuwe riglyne aan sy lede uitgereik dat hulle nie toerismeplekke moet ondersteun wat interaksie met wilde babadiere toelaat of waar daar saam met roofdiere en olifante gestap word en op olifante se rûe gery word nie. Satsa waarsku sy lede baie van hierdie toerismeplekke waar diere “vir menslike genot misbruik word”, is betrokke by die onwettige handel in wild sowel as by die geblikte leeujag- en teelbedryf.
Die leeus kies self of hulle saam met mense wil stap.
Volgens Satsa se riglyne tree toerismeplekke wat interaksie tussen wilde diere en toeriste toelaat oneties op omdat dit dikwels skadelik is vir diere.
Sowat 280 individue wat ’n belang in sulke toerismeplekke het, het nou ’n brief aan die president en die minister van omgewingsake geskryf waarin hulle kla Satsa se riglyne is “misleidend en diskriminerend” en ondermyn hul regte op gelyke indiensneming. Hulle vra die regering om Satsa se riglyne nie te ondersteun nie omdat dit nie op navorsing gegrond is nie en nie in die belang van dierewelsyn, natuurbewaring en biodiversiteit is nie.
“Ons grondwetlike regte word nie erken of gerespekteer nie, waaronder die reg op vryheid van assosiasie om met ander spesies te assosieer en om interaksie met hulle te bewerkstellig,” lui die brief.
Willie Jacobs van die Ukutula-lodge-en-wildreservaat naby Brits sê dit is vir hulle problematies dat Satsa almal oor dieselfde kam skeer.
Ukutula bied geleenthede aan toeriste om saam met leeus te loop. “Ons sorg goed vir ons diere en hulle is gelukkig. Daar is geen manier wat hulle enigsins skade opdoen wanneer daar interaksie met mense is nie. Die leeus word aan hul vrye wil oorgelaat en hulle kies self of hulle saam met mense wil stap. Ons laat nie mense toe om hulle op te tel nie.”
Keira Powers, voorsitter van Satsa se komitee vir diere-interaksie, sê hul lede het twee jaar gelede gevra dat hulle riglyne oor interaksie met wilde diere moet neerlê toe Suid-Afrika kwaai onder skoot gekom het oor roofdiere wat hier in gevangenskap geteel en gejag word.